Endnu en update:
vi modtog igår endnu en rykker på rykkergebyret. Beløbet ser sjovt bekendt ud, så jeg tjekker lige netbank og ser at netop det beløb er blevet sat ind på min konto d. 12/3... 12 dage efter at rykkergebyret skulle være betalt (altså hvis vi overhovedet skulle betale det, hvilket vi jo ikke skulle!) Jeg sidder endda med en mail fra jer hvor der står at fakturaen er annulleret, og så laver I det stunt med at overføre pengene til os, så I kan forlange dem tilbage?? Jeg er slet ikke med på jeres system her..

 Nu overfører jeg allernådigst de penge tilbage til jer efter at have talt med endnu en medarbejder som igen igen forsikrer mig om at det er det sidste jeg hører fra jer. Og det håber jeg det er, for nu grænser det til chikane.
Næste gang der dumper en regning ind eller der bliver overført penge fra jer, ryger sagen videre til forbrugerombudsmanden. 
Det kan jo simpelthen ikke passe at man skal ringe til jer hver 14. dag for at sikre at I ikke laver fejl :(

UPDATE:
Jeg sender skriftlig klage og aftaler til sidst med kundeservice at jeg betaler de skide 500 kr mod en garanti på at vi aldrig hører fra yousee igen. 
Idag kommer der så en regning på et rykkergebyr!!! Der stod i den sidste regning at hvis vi ikke betale ville den næste regning få pålagt et rykkergebyr. Vi betalte!!! Og krafthelvete om der så ikke kommer en regning?!?! Jeg er nu fuldstændig uforstående overfor det faktum at i overhovedet kan få jeres virksomhed til at hænge sammen! Vi skulle være slettet i systemet men det er vi åbenbart ikke. 
At sige at jeg er utilfreds er en meget meget mild formulering! Jeg har nu aftalt med kundeservice at jeg ikke skal betale (lur mig om der kommer en ny regning om en måneds tid) og skrevet medarbejderens navn ned. 
Der burde sendes en undskyldning med det næste brev hvor jeg forventer at der står at vi ikke skal betale mere og vi nu langt om længe kan blive slettet som kunder. 


Efter at have opsagt vores abonnement, får vi et brev hvori der er nævnt 500 kr. Vi ringer ind for at høre hvad det er for noget og får at vide at det er 500 kr som vi skal have tilbage. Fedt, tænker vi. Nogle dage senere går de 500 kr ind. 
Jeg tænker at alt er fint nu, og sletter dem derfor fra min betalingsservice så vi ikke render ind i at der pludselig er trukket tv og internet for en måned mere. 
Der går et par uger, så modtager vi en regning på 500 kr. Jeg ringer ind igen og hører hvad det er for noget og taler med en venlig dame der forsikrer os om at der er sket en fejl, hun nulstiller nu vores konto og vi skal IKKE betale regningen.
Fint nok tænker man.. 
Men nej, et par uger efter kommer der en "Du har ikke betalt din senere regning"-regning. Jeg ringer ind, og får at vide at nu vil de have pengene igen, fordi vi aldrig har betalt for modemmet. Det er også rigtigt nok, men vi har 2 gange rettet henvendelse til yousee, netop for at sikre os at vi ikke gjorde noget galt med de skide 500 kr. Yousee har nu fejlinformeret os 2 gange og kræver nu at vi betaler.
Det er ikke pengene, det er prinicippet. Så hav dog for fanden styr på jeres medarbejdere og jeres regler! Vi har handlet i god tro, og havde yousee nu været et ordentligt firma med den mindste sans for kundehåndtering, så havde de beklaget fejlen og ladet os beholde pengene. Eller rettet fejlen første gang. Eller anden gang!  Jeg forstår fint teknikken bag forløbet men jeg er meget uforstående overfor deres håndtering af sagen. 
Desuden var der ofte fejl i signalet, hvor vi fik at vide at det nok var vores (splinternye) kabler der var noget galt med og det stod vi selv for. 
Yousee, dårlig kundeservice!